ร้านดังของอ่างศิลา ไปทานบ่อยมาก แต่เพิ่งมีโอกาสได้รีวิว เคยไปทานตั้งแต่ข้าวต้มปลา ราคาชามละ50บาท ปัจจุบันปรับราคาเป็น80บาทแล้ว!! และถ้าเป็นข้าวต้มรวมทะเล ชามละ100บาทแล้วค่ะ
ผัดไทย หอยทอด ถ้าแบบปกติก็80บาท แต่ถ้ารวมทะเล ก็100 เหมือนข้าวต้มเช่นกัน

เรื่องรสชาติอร่อยเลยค่ะ แต่ราคาแรงไปหน่อย ของทะเลไม่ว่าจะเป็นปลา หมึก กุ้ง หอยนางรมที่ใส่ในอาหาร สดจริง และชิ้นใหญ่จริง แต่ในราคา100บาท ได้กุ้งมา1ตัว ปลา2ชิ้น หมึก2ชิ้น แต่หอยนางรมนี่่ก็ประมาณ 6-8ตัว ค่อนข้างแพง น้ำจิ้มปลาที่เป็นเต้าเจี้ยวอร่อยมากค่ะ ใส่ข้าวต้มหรือจิ้มกับเนื้อปลา อร่อยเข้ากันไปเลย ถูกใจน้ำจิ้มร้านนี้
ส่วนผัดไทย เป็นเส้นเล็กเหนียวๆผัดรสชาติหวานอมเปรี้ยวนิดๆ รสกำลังดี กุ้งสดให้มาให้ประมาณ 3-4ตัว สำหรับหอยทอด แป้งเป็นแบบไม่กรอบ แต่นุ่มๆ ทานกับซอสพริกน้ำจิ้มหวาน ก็อร่อยใช้ได้ค่ะ แต่ไม่ได้โดดเด่น ของทะเลที่ใส่ ก็ใส่พอๆกับในข้าวต้ม

ราคาแรงไปหน่อย แต่รสชาติอร่อยค่ะ การบริการของพนักงานค่อนข้างแย่ ไม่ค่อยสนใจลูกค้า สั่งเยอะมีหน้าเหวี่ยงเพราะนางไม่ยอมจด ทำให้ตกหล่นบางรายการ ทวงถามออร์เดอร์ที่ตก พนักงานทำหน้าเหวี่ยงแล้วบอกให้รอเพราะลูกค้าเยอะ - -" ควรปรับปรุงเรื่องพนักงานค่ะ อาหารอร่อย แต่เจอการบริการที่แย่ก็เสียอารมณ์และอรรถรสในการทานได้เหมือนกัน  
